Naledi Pandor se onderwyserfenis
Source: Die Kerkblad 107, pp 45 –47 (2004)
Na die 2004-verkiesing het pres. Mbeki vir me. Naledi Pandor as minister van onderwys aangestel.
Rietvallei stel CD vry
Op Saterdag 28 Februarie is die Fehrle-pyporrel wat die Gereformeerde Kerk Rietvallei aangeskaf het in gebruik geneem. In die gees en met die blydskap waarvan 2 Kronieke 5 getuig is die feestelike geleentheid met Skriflesings, gemeentesang, koor en strykers, koperblaas- ensemble en die nuut geïnstalleerde pyporrel gevier. 'n Loflied tot die Here het opgegaan met die stemme en instrumente wat Hy gegee het om Hom te loof en prys.
Psalmfees 31 Oktober 2004
Die jaarlikse Psalmfees word gehou op DV 31 Oktober 2004 om 15:00 in die NG Kerk Universiteitsoord, Duxburyweg, Hillcrest. Hierdie jaar word koorwerke en 'n oordenking deur ds. Ben Fourie in die program ingesluit. Almal is baie welkom. Bring vriende en belangstellendes saam.
Die Vereniging vir Gereformeerde Lewenswandel hoop om Vrydagaand 22 Oktober en Saterdagoggend 23 Oktober 'n jaarvergadering te hou. Tydens die vergadering gaan gefokus word op Gereformeerd Kerkwees in Suid-Afrika.
Gelukwense aan dr. Benoon Duvenage
Op 2 Oktober 2004 vier dr. Benoni Duvenage sy 80ste verjaarsdag. Dit is met groot dankbaarheid teenoor die Here dat ons hierdie heuglike mylpaal saam met hom beleef. Hy het uitnemende gawes van die Here ontvang as prediker, filosoof, navorser en bestuurder, gedra deur die seëninge van goeie gesondheid, positiewe lewensuitkyk en puik humorsin. En dan is daar Frieda!
My wandelskoene ... die laaste woord
Toe ek die eerste keer oorsee gaan - ek het net twee keer gegaan! - het my man vir my 'n paar wandelskoene gekoop. Peperduur! Maar so gemaklik. Daardie paar skoene sal altyd vir my sinoniem bly met van die wonderlikste ervarings in my lewe.